
     УВОД

Стратегията е изработена в съответствие с изискванията на чл. 263, ал. 1, т. 1 от Закона за предучилищното и училищното образование и е приета на заседание на Педагогическия съвет с Протокол № 15 / 10. 09.2020 г. 
Стратегията за развитие на ОУ „Св. Св. Кирил и Методий „ с. Веселиново, община Тунджа - за периода 2020-2024 година е разработена въз основа на документите, отразяващи държавната политика в областта на образованието:
· Закон за предучилищното и училищното образование
· Национална стратегия за младежта (2010-2020 г.);
· Стратегия за образователна интеграция на децата и учениците от етническите малцинства;
· Национална стратегия за учене през целия живот за периода 2014-2020г.;
· Национална стратегия за развитие на педагогическите кадри 2014-2020г.;
· Стратегия за ефективно прилагане на ИКТ в образованието и науката на Република България 2014-2020г.;
· Стратегия за намаляване на дела на преждевременно напусналите образователната система 2013-2020г.
· Областна стратегия за подкрепа на личностното развитие на децата и учениците в област Ямбол / 2019-2020г./
· Общинска стратегия за развитие на образованието в Община „Тунджа“
· Специфични особености на училището
В съответствие с посочените документи в центъра на образователно- възпитателния процес се поставя детето с неговите заложби, интереси и потребности. Следвайки принципа за приемственост, стратегията е продължение на предходните стратегии и отразява основната цел и приоритетите на училищната образователна политика - осигуряване на високо качество на образование, непрекъснато надграждане на знания и умения у всички ученици и насърчаване на развитието на способностите им в процеса на обучение и възпитание. 
Настоящата стратегия формулира приоритетните задачи за развитие на училището в периода 2020-2024 г., планира действия за реализация на желаните промени, интегрира действията на различните институции, структури и лица, които имат влияние върху развитието на училището, за да се превърне училището в благоприятна среда за образование и възпитание на учениците, ангажира в по-голяма степен родителите като активна страна в процеса на обучение и възпитание на учениците. Нашите приоритети отчитат специфичните особености и традиции на училищната среда и представят вижданията ни за европейско развитие на училището, изграждащо личности и творци. Нашият екип поема отговорност да провежда училищна политика, в която водеща роля имат образованието, възпитанието и творческото развитие на децата и се ангажира с постигането на планираните резултати при пълна прозрачност и отчетност на управлението. Отчетени са традициите и добрите практики в развитието на училището и новите изисквания, произтичащи от членството на България в Европейския съюз, което поставя нови и отговорни изисквания пред училищата. Те трябва да се утвърждават и развиват в условията на конкуренция и да отговарят на високите изисквания на бизнеса и пазара на труда.

I. АНАЛИТИЧНА ЧАСТ

1. Анализ на състоянието на ОУ „Св. Св. Кирил и Методий „ с. Веселиново, община Тунджа
Този анализ е необходимо условие за определяне вида и посоката на стратегията, база за формулиране на приоритетите, специфичните цели и мерки.
Ученици:
ОУ „Св. Св. Кирил  и Методий” е средищно училище, в което се обучават ученици от ПГ до 7 клас от с. Веселиново, с. Завой, с. Могила и с. Чарган.
· ПГ
· Начален етап – I – IV клас 
· Прогимназиален етап V – VIIклас/ съгласно новата образователна структура /
 Общият  брой на децата и учениците към 15.09.2023 година е 192.Училището няма проблем с прием на ученици, но започва да се забелязва тенденция за намаляване на броя на учениците, свързана с намаляване на раждаемостта, записване на децата и ученици в основните училища в град Ямбол или заминаване в чужбина.

	Учебна година
	брой ученици

	2014 / 2015г.
	247

	2015 / 2016г.
	240

	2016 / 2017г.
	239

	2017 / 2018г.
	220

	2018 / 2019г.
	214

	2019 / 2020г.
	212

	2020 / 2021г.
	                                 204

	2021 / 2022г.
	                                 189

	2022/ 2023 г.
	                                 196 

	2023/2024 г.
	                                 193




Брой ученици по години:
      Анализът за движението на учениците по степени на образование показва, че в училището се наблюдава намаление при приема на учениците.
Тенденция на намаляване се наблюдава и в началната и прогимназиалната
степен на образование. 
Паралелки:
      При едносменна организация на учебния процес, в ОУ „Св. Св. Кирил и Методий”  има оптимален капацитет за обучение на 11 паралелки. В момента се обучават 10 паралелки. В училището учениците са обхванати в целодневна организация в 7 групи, за които са осигурени необходимите условия за обучение, отдих и спорт.
Пълняемост на паралелките:
Средната пълняемост на паралелките през учебната 2023/2024учебна година е 19 ученика.
По степени на образование пълняемостта е най-висока в прогимназиален етап.
Педагогически колектив и обслужващ персонал:
       Колективът на ОУ „Св. Св. Кирил и Методий „- с. Веселиново, община Тунджа е от  21 учители, един директор, един заместник директор по административно–стопанската дейност, 1 психолог, 1 педагогически съветник, 1 ЗАС, 6 работници и служители помощно-обслужващ персонал.
      През последните  учебни години всички колеги участват в различни квалификационни дейности - 

	квалификационни степени
	V
	IV
	III
	II
	I

	брой учители
	5
	9
	3
	0
	2




        Средната възраст на учителите, през последните две години, се е увеличила от 40 – 44 години на 45 – 48 години, което е показател за колектив със солиден професионален опит.
2. Анализ на външна среда ( PEST)

 Външната среда оказва силно неблагоприятно въздействие върху развитието на училището. Най-силно изразени негативни фактори са икономическата и социалната среда. Тяхното значение се явява като основно и определящо. Тенденциите сочат, че тези два фактора ще запазят силното си негативно влияние и през следващите години и те ще продължат да оказват своето негативно въздействие върху българското образование.

3. Анализ на вътрешна среда  ( SWOT )

Целта на този анализ е да се определи състоянието на училището като система. Той дава възможност да се постави стратегическа диагноза и служи за база при извеждане на стратегическите цели и мерки във втората част на плана – стратегическата.

	Силни страни
	Слаби страни

	- Условия за позитивни мотиви за
учене у учениците: индивидуален
подход, дейности за изява на
способностите и възможностите им;
- Добро равнище на получените
знания и изградени умения,
съобразени с държавните
образователни стандарти;
- Приложение на иновационни
интерактивни методи на работа от
голяма част от учителите.
Приложение на ИКТ в УВД;
- Създадени условия за въвеждането
на информационните технологии в
организирането и провеждането на
учебния процес по всички учебни
предмети;
- Развиване на създадено доверие
между учители, ученици и родители.
Приета система за взаимодействие с
родителите;
- Единодействие на педагогическата
колегия при планиране и
организиране на дейности с
учениците;
- Желание от страна на учениците за
участие в училищни дейности;
- Формирани активи на класа и
Училищен ученически съвет.
Съвместно планиране на дейностите
в част от класовете;
- Добра координация и обмен на
информация между класните
ръководители и
ръководството на
училището при работа с ученици с
проблемно поведение или в риск
- Пълноценно функциониране на Координациония съвет, разглеждане на всеки случай на провинило се дете;
- Постоянна работа с ДПС към РУ - Тунджа
- Сътрудничество с ОБКБППМН и
Център за обществена подкрепа
- Обезпеченост с висококомпетентни и
мотивирани учители;
- Действаща система за повишаване на
квалификацията на учителите;
- Добро взаимодействие в методически
обединения, обмен на добри
практики, идеи и обсъждане на
трудностите, които срещат
учениците при усвояването на
учебното съдържание;
- Системен контрол върху качеството
на УВР;
- Създадена система за осмисляне на
свободното време;
- Създадени са специфични училищни
традиции, символи и ритуали;
- Поддържане на интернет страница
на училището с възможности за
поставяне на въпроси, даване на
мнения и предложения, публикуване
на вътрешноучилищни нормативни
документи, бланки, съобщения,
постижения на учители и ученици,
галерия със снимки;
- Добро взаимодействие с НПО и
културните институти;
- Уреждане на училищни изложби и базари
- Подобрена материална база.
Ергономична и естетизирана среда;
- Добре оборудван компютърен
кабинет;
- Много добра база за осигуряване на
условия за целодневна организация на
обучение.
- Коректно и редовно обезпечаване на
средствата за заплати и
възнаграждения, осигурителни
вноски, 
- Собствени приходи от отдаване под
наем;

	- Недостатъчна мотивация на учениците
за усвояване на трайни знания;
- Недостатъчно единодействие на част
от педагогическата колегия при изисквания
към учениците, аргументиране на
оценяването на постиженията на
учениците;
- Незаинтересованост и нежелание на
част от родителите за сътрудничество с
училището. Непостоянство от страна на
училището;
- Недостатъчна координация между
учители и родители;
- Пренебрегване на потребността на
ученика от индивидуален и диференциран
подход съобразен с психо-физиологичните
му особености;









ВИЗИЯ
Утвърждаване на ОУ „ Св. Св. Кирил и Методий „ с. Веселиново, община Тунджа, като училище с конкурентна образователна и възпитателна среда, подкрепяща и насърчаваща разгръщането на потенциала на всеки ученик, стимулираща творческото и личностното му развитие и подготвяща го за успешна социална реализация във времето на разширяваща се глобализация и засилваща се конкуренция. Изграждане на една силна, сплотена и активна  общност. 
МИСИЯ
ОУ „ Св. Св. Кирил и Методий „ е гарант за висококачествен образователно - възпитателен процес, адекватно ориентиран към динамично променящия се съвременен свят, съобразен със стандартите на Европейския съюз и в духа на демократичните ценности. Създаване на личности с ярко изразено гражданско съзнание и отговорно личностно поведение за активно включване в обществения живот.
Днес ОУ „Св. Св. Кирил и Методий „e предоставящо качествено и съвременно образование, в което се прилагат актуални стратегии, технологии и интерактивни методи на преподаване. 
Училището като институция функционира в условията на променена и агресивна среда, която оказва силно влияние върху мотивацията за учене, а също така и върху поведението на учениците. Основният, очертаващ се проблем, е свързан с намирането на адекватна реакция, засягаща преобразуването на педагогическата система, промяна на целите, технологиите, отношението и стила на работа на учителите. Решаването на тази трудна задача преминава през мотивационната сфера на педагозите.
Новата мисия на училището можем да открием в емблематичния доклад на ЕК по образование, в който са изведени следните четири приоритетни стълба :
>	Учене за знания и компетенции /„да се учим да учим"/
>	Учене за практическо изпълнение на различни задачи и за самостоятелно справяне с професионалните задължения /"да се учим да правим"/
>	Учене, насочено към социални умения - да откриваме другите, да ги разбираме и да работим заедно за постигане на общи цели /"учене за да живеем в разбирателство с другите"/
>	Учене, насочено към оцеляване в ситуации на промени, конфликти и кризи /"да се учим да бъдем"/.
Равният достъп до образование е израз на политиката за прилагане на личностен подход и съобразяване с индивидуалните особености и различия на всяко дете. Качественото образование се свежда не само до усвояване на знания, но и до развитие на личността, създаване на условия за изява на нейните творчески и индивидуални способности с цел добра социална реализация.

АСПЕКТИ НА УСЪВЪРШЕНСТВАНЕ: 
1.	Динамично управление на образователния процес по отделните учебни предмети, обвързването му с конкретните резултати, оценка на миналия опит и бъдещото развитие;
2.	Повишаване на социалните умения на учениците чрез подпомагане на личностното им развитие;
3.	Създаване на подкрепяща среда за деца и ученици, склонни към насилие и агресия, утвърждаване на позитивни модели на поведение;
4.	Реализиране на ефективна рекламна кампания за постиженията на училището;
5.	Поддържане на интернет страница на училището с възможности за поставяне на въпроси, даване на мнения и предложения, публикуване на вътрешноучилищни нормативни документи, бланки, съобщения, постижения на учители и ученици, предстоящи събития в училището, галерия със снимки;
6.	Засилен диалог със заинтересованите страни;
7.	Възпитаване на устойчиви навици и умения за здравословно хранене и активно спортуване;
8.	Създаване на условия за повишаване притока на публични и частни средства към училището.









ПРИНЦИПИ, НА ОСНОВАТА КОИТО ЩЕ СЕ РЕАЛИЗИРА СТРАТЕГИЯТА





	Ориентираност към личността
	Най-важната задача за нас е успехът на отделната личност, разбиран като формиране у всеки ученик на знания и умения за индивидуална предприемчивост, за справяне и личностна реализация в динамично променящия се живот.

	Равен достъп
	Всеки ученик, постъпил в училището, има право да получи качествено образование, което отговаря на нуждите и способностите му.

	Сътрудничество
	Успешната образователна и възпитателна политика се основава
на широко участие в сътрудничеството с други институции - от концепцията до изпълнението.

	Отговорност
	Всички членове на педагогическата колегия и помощно- обслужващият персонал, ангажирани в образователната, възпитателната и обслужващата дейност, осъществявана в училището, носят отговорност за постигане на трайни ефекти с дългосрочно въздействие.

	Гъвкавост
	Образователната и възпитателната дейност е ориентирана към многообразните личностни потребности и предоставя възможности за свободен избор на обучаваните.

	Единство в многообразието
	Обучението, подготовката и възпитанието на децата и младите хора се осъществяват в рамките на единна културно- образователна среда, която създава гаранции за защита и развитие на отделните култури и традиции в рамките на училищната образователна политика.

	Новаторство
	Административното ръководство и педагогическата колегия демонстрират воля и възможности за възприемане на нови подходи и философии с цел постигане на по-добри резултати.

	Автономност
	Училището, като част от системата на образованието, ползва автономия да провежда собствена политика, отговаряща на държавните образователни стандарти.

	Отчетност
	Всички участници в образователната и възпитателната дейност отговарят и се отчитат за своите действия с цел осигуряване на резултатност на политиките.

	Ефективност
	Динамично управление, реализация и обвързване на ресурсите с конкретни резултати, оценка на миналия опит и бъдещото въздействие.

	Законосъобразност
	Всички цели, приоритети, мерки и конкретни действия съответстват на Конституцията на Република България, на законите и другите нормативни актове.




ОСНОВНИ ЦЕЛИ :
> Издигане на престижа на училището в условията на растяща конкуренция
> Запазване на високото ниво на прием в начален и прогимназиален етап
> Повишаване на качеството на учебната дейност чрез повишаване на квалификацията на учителите и мотивацията на учениците.
> Провеждане на политика за подкрепа на личностното развитие и израстване на младите хора, за развитите на техните таланти и способности.
>Формиране на потребности, интереси и нагласи за учене, обучение и самоусъвършенстване през целия живот.
> Приобщаване на родителската общност за активно сътрудничество в решаването на училищните проблеми.
> Развиване на системата за извънкласни и извънучилищни дейности.
> Разширяване и обновяване на материално-техническата база.

              план за действие и финансиране

        I.Повишаване на качеството и ефективността в учебната дейност чрез
засилване на интерактивния и интердисциплинарен подход в преподаването и обучението.
Цели:
1.Осигуряване на качествено и ефективно образование.
2.Осигуряване на по-голяма практическа приложимост на обучението и ориентирането му към конкретни резултати, свързани със социалната реализация на учениците.
3.Успешно участие във външното и доразвиване и усъвършенстване на системата за вътрешно оценяване.
4.Засилване на възпитателната работа с децата и учениците с оглед пълноценно личностно развитие.
5.Разширяване и стимулиране на формите за обучение и възпитание в дух на демократично гражданство и патриотизъм, здравно и екологично възпитание, потребителска култура, физическа активност и спорт.
6.Засилване на ролята на училищното настоятелство при определяне цялостната политика на училището.
7.Развитие на компютърните умения на училищната общност.
8.По-широко навлизане на нови методи на преподаване и обучение (интерактивност, проектна работа).
Дейности:
1.Повишаване на качеството на обучение по всеки учебен предмет и съществено повишаване нивото на познавателните умения, адаптирани към различни форми и начини за практическо прилагане на учебното съдържание и овладяване на компетентности.
2.Създаване на условия за изяви на учениците и конкретизиране на работата с ученици със специфични образователни потребности, ученици, срещащи затруднения в усвояването на учебния материал.
3.Осъществяване на допълнителна работа с учениците. Откриване на заложбите на всяко дете и насочване на развитието му в област, в която то ще изяви най-добре своя потенциал. Развиване и подобряване на индивидуалната и диференцирана работа с учениците.
4.Утвърждаване ролята на педагогическия съветник/ психолога за психо-социално обслужване на училището. Реализация на гражданското образование.
5.Реализиране на гражданско и здравно образование, изграждане на навици за здравословен начин на живот в детска възраст.
6.Прилагане на подходи, основани на демократични принципи и развити образователни модели, свързани с повишаване успеваемостта на учениците в обучението.
6.1.Поставяне на ученика в активна позиция по отношения на усвояването на нови знания и практическа приложимост на преподавания материал;
6.2.Използване на иновативни педагогични методи и форми;
6.3.Извършване на ефективна диференцирана работа с учениците с намалена успеваемост;
6.4.Реализация на дейности за повишаване на резултатите от външното оценяване 
7.Засилване взаимодействието с родителите, избрани за членове на обществения съвет;
8.Използване на създадени видеоматериали и интерактивни уроци по МО.
9.Повишаване на социалните умения на учениците чрез подпомагане на физическото, социалното и личностното им развитие.
10.Реализиране превенция на насилието и агресията сред учениците и утвърждаване на позитивни модели на поведение.
11.Подкрепа на изявата и развитието на даровитите деца и ученици.
12.Засилване на възпитателната работа с учениците с оглед пълноценно личностно развитие.
13.Създаване на училищна система за управление на качеството на образователните дейности , която да отчита както традициите, така и световния опит и да разкрива пред ръководители, учители и ученици възможности за по-висока ефективност на собствената им дейност;
14.Преосмисляне на подходите, средствата и методите на обучение от учителите по всички учебни предмети, като комуникативният подход в обучението бъде водещ и учителят работи така, че да е в съзвучие със съвременното разбиране на грамотността въобще и на четивната грамотност в частност.

Срок: постоянен    Отг. Директор, зам. директор, психолог, пед. специалисти
Финансиране: Училищен бюджет

Очаквани резултати :
1.Постигане на по- добри резултати на учениците от VII клас  в Националното външно оценяване по БЕЛ и математика
2.Практическа приложимост на обучението.
3.Засилено участие на Училищното настоятелство и Обществения съвет при определяне цялостната политика на училището.
4.Развити компютърни умения на училищната общност.
5.Използване на нови методи на преподаване и обучение (интерактивност, проектна работа).

                II.Усъвършенстване на системата за квалификационна и
вътрешноинституционална квалификационна дейност  
Цели:
1.Утвърждаване на авторитета и подпомагане на кариерното развитие на учителите, работещи в училището.
2.Оптимизиране структурата на изградената система за квалификация.
3.Повишаване на изискванията към работата на учителя.
4.Квалификация на учителите за работа с родителите на ученици в риск. 

 Дейности:
1.Усъвършенстване на създадената система за квалификация, повишаване личната квалификация от всеки учител или възпитател. Провеждане на въвеждаща, поддържаща и надграждаща квалификация на педагогическата колегия.
2.Използване на разнообразни форми на квалификационна работа - проблемна група, практикум, тренинг, семинар, лектория, дискусия, майсторски клас, участие в научна-практическа конференция, открити педагогически практики, информация от библиотека, интернет.
3.Създаване на възможност за повишаване на постигнатата професионално- квалификационна степен за всеки член на педагогическата колегия.
4.Обвързване на постигнатите професионални резултати с допълнително материалното стимулиране, предвидено във вътрешните правила за работна заплата.
5.Осигуряване на обучения за продължаваща квалификация, насочени към осъвременяване и разширяване на ключови компетентности на учителите (чуждоезикови, дигитални, предприемачески и др.).
6.Повишаване ефективността на педагогическия контрол. Повишаване на изискванията към работата на учителя, чрез засилване на вътрешноучилищната контролна дейност.
7.Създаване на условия за повишаване реалните резултати от обучението - засилване качеството на предварителната подготовка, спазване задълженията, произтичащи от ЗПУО , вътрешните правилници и наредби.
8.Усъвършенстване на уменията на учителите за работа с приложни компютърни програми и изготвяне на продукти, предполагащи интегрирането на отделни предметни области и междупредметни връзки чрез интерактивни методи на преподаване и информационните технологии.
10.Участие във всички форми за квалификация, организирани на регионални ниво.
11.Квалификация на учителите за работа с деца и ученици в риск и деца със специфични образователни потребности.
12.Активно участие в системата от стимули за повишаване на мотивацията на педагогическите кадри за професионално усъвършенстване и тяхната активност в развитието на иновативни практики.
13.Усъвършенстване на условията и реда за провеждане на вътрешното атестиране, в това число квалификация на учителите за прилагане на нови форми за оценяване на знанията и уменията на учениците.
14.Създаване на условия за квалификация на учителите за използване на различни форми и начини за практическо прилагане на учебното съдържание.

Срок: постоянен    Отг. Директор, зам. директор, , пед. специалисти
Финансиране: Училищен бюджет

Очаквани резултати :
1.Повишаване качеството на преподаване, използване на ефективни и разнообразни методи на преподаване;
2.Методическо и научно израстване на учителите ;

          III.Утвърждаване на училището като научно и културно средище, като значим фактор в културния живот на селото и общината
Цели:
1.Развиване на системата за извънкласни и извънучилищни дейности, които спомагат за по-добрата организация на свободното време и са насочени към развитие на творческия потенциал на учениците.
2.Реализиране на ефективна кампания за постиженията на училището.
3.Превръщане на училището в информационен център с публикуване за свободен достъп до тематични разпределения, разработени теми, вътрешни нормативни документи, бланки, рисунки, снимки и др.
Дейности:
1.Приемане и изпълнение на ежегодна програма за извънкласни и извънучилищни дейности, които спомагат за по-добрата организация на свободното време и са насочени към развитие на творческия потенциал на учениците.
2.Организиране, поощряване и своевременно информиране за участие в детски и ученически конкурси от регионален, национален и международен характер.
3.Участие на училищни формации и индивидуални участници в различни изяви.
4.Съвместна работа с НПО, които включват в дейността си работа с подрастващи.
5.Предоставяне на свободен достъп до училищната база за провеждане на различни видове дейност.
6.Участие в културния живот на с. Веселиново, община Тунджа  и региона.
7.Възпитаване на качества за работа в конкурентна среда чрез участието в извънкласни форми – занимания по интереси и участие в проекти.

Срок: постоянен    Отг. Директор, зам. директор, педагогически специалисти
Финансиране: Училищен бюджет



           IV.Ефективно интегриране на ИКТ в образованието

Цели: Масово навлизане на ИКТ в обучението с оглед подготовката на учениците за работа и живот в информационното общество  
Дейности:
1.Създаване на условия за изследователска работа, които да подпомагат творческото развитие на учениците;
2.Подпомагане на диверсифицирането на обучението. Създаване на условия в подходящи случаи учениците да използват ИКТ за решаване на проблеми от други учебни предмети
3.Използване на Националния образователен портал и създаване на електронни помагала с интерактивно съдържание по всички предмети и
осигуряване на централизиран достъп до всички съществуващи електронни ресурси и интегриране на допълнително одобрени средства
4.Осигуряване на трайна оптична/високоскоростна свързаност.
5.Осигуряване на система за мониторинг и управление на инфраструктурата.
Срок: постоянен    Отг. Директор, зам. директор,

Очаквани резултати :
1. Увеличаване на интереса и на мотивацията на учениците в процеса на обучение чрез използване на иновативни методи, базирани на ИТ
решения;
2.Увеличаване на езиковите и математическите способности на учениците, чрез развитие на логическите, аналитичните и изчислителните им и др. компетенции посредством използване на ИКТ;
3.Развитие на информационна грамотност, когнитивното и интелектуално
развитие
4.Развитие на умения, способности и капацитет за самостоятелно учене през
целия живот
5.Повишаване на интереса на учениците към високите технологии, идентифициране на ученици с ИТ умения и насърчаване на тяхното технологично образование.
6.Ефикасност на инвестициите (реинвестиране в бъдещо подобряване на
образователната инфраструктура в училище);
7.Създадена структурирана учебна среда за едновременно обучение на голям брой ученици, както и за индивидуално обучение;
     
            V.Насърчаване и повишаване на грамотността

Дейности:
1.Разработване на училищна програма за съвместна дейност с родители и културни институции в подкрепа на усвояване на българския език.
2.Включване на учители от начален етап и учители по български език и литература в обучения за усвояване на практики за изработване на инструментариум за оценяване на четивната грамотност на учениците.
3.Организиране на тематични родителски срещи, свързани с ролята на функционалната грамотност и възможностите за постигането й от деца и възрастни.
4.Популяризиране на добри практики при придобиване на умения за насърчаване на интереса към четене и осмисляне на информация
5.Провеждане на инициатива „Подарък за училищната библиотека".
6.Провеждане на инициативи за подаряване и размяна на книги.
7.Организиране и провеждане на състезания по четене с разбиране и граматика.
8.Изготвяне на портфолио на учениците от прогимназиалните класове във връзка с равнището на грамотност.
Срок: постоянен    Отг. Директор, зам. директор, педагогически специалисти

Очаквани резултати:
1.Постигане на равнище на функционална грамотност, което ще осигури условия за личностно развитие и успешна социална реализация.
2.Изграждане на благоприятна среда, която да насърчава мотивацията за усъвършенстване на уменията за комуникация в различни социални сфери и житейски ситуации.
3.Стимулиране на учениците за повишаване на функционалната грамотност чрез съвместна работа с различни културни институции. 
4.Привличане на семейството като активен участник в този процес.
5.Стимулиране на родителския интерес към очакваните резултати от обучението.
6.Повишаване на квалификацията на учителите с набор от компетентности, свързани със съвременните аспекти на четенето, в това число и дигиталното четене.
           VI.Участие в национални и международни програми и проекти

Дейности:
1.Създаване на екипи за разработване на проекти в различни области;
2.Участие в съвместни проекти с община Тунджа
3.Участие в национални програми
4.Участие в проекти на МОН
5.Модернизация на материалната база в училище;
6.Национална програма за по-пълно обхващане на учениците в задължителна училищна възраст, като се осигурят условия за достъп до образование на тези ученици без разлика по отношение на етническа принадлежност, пол, произход и вероизповедание чрез създаване на възможност за всеки да се обучава независимо от неговото местоживеене и икономическо положение чрез следните оперативни направления:
6.1.Осигуряване	на учебници и учебни помагала за учениците в I-VII клас в училището"
7.Участие в национални програми за подобряване на целодневната организация на обучение.
Срок: постоянен    Отг. Директор, зам. директор, Комисия
Очаквани резултати:
1.Развита конкурентноспособност на училището.
2.Чрез формите на клубна дейност и работа по проекти да се задоволят потребностите на учениците за осмисляне на свободното им време, като се развиват дейности, формиращи здрави и дееспособни личности, възпитани в родолюбие и с национално самосъзнание.

VII. Осигуряване на стабилност, ред и защита на децата в училището.
Безопасна среда за обучение и възпитание
Цели:
1.Реализиране на стратегия за закрила здравето и безопасността на децата и младежите
2.Провеждане на дългосрочни действия, касаещи здравното образование, физическата култура, гражданските права и творческите дейности на подрастващите, отнасящи се до непосредствената сигурност и безопасност на децата в училището
3.Реализиране на конкретни мерки, основаващи се на принципите на превантивен контрол и дейности за ограничаване и преодоляване на опасностите
4.Създаване на устойчиви механизми и инструменти за гарантиране на сигурността и здравето на децата и учениците.
Дейности:
1.Поддържане на управленска информационна система на училищно ниво с въвеждане на данни за всички ученици - Admin-Pro.
2.Стриктно спазване системата на дежурство в училище, осъществяване на самоконтрол чрез създаване на комисия по спазването на дежурството.
3.Подготовката на училищните нормативни актове да е съобразена с целта - постигане на яснота и стабилност на училищната организация.
4.Засилен контрол по изпълнение дейностите, свързани с осигуряване безопасни условия на обучение, дейността на комисиите по безопасност на движението, противопожарна охрана, гражданска защита и провеждане часа на класа.
5.Изготвяне и реализиране на здравно-образователна програма.
6.Изпълнение на Правилника за осигуряване на здравословни и безопасни условия на обучение и труд в училището.
7.Възпитаване на умения и поведение при кризи и екстремни ситуации. Периодично, два пъти годишно, провеждане на практическо обучение - проиграване на основни бедствени ситуации (земетресение, наводнение, пожар, производствена авария, терористичен акт).
8.Поддържане на системите за видеонаблюдение и охрана на училището и подобряване на безопасността на материалната база.
9.Създаване на подкрепяща среда за деца и ученици, склонни към насилие и агресия. Превенция на насилието и агресията сред учениците.
10.Превенция	на тютюнопушенето и употребата на алкохол и наркотични вещества сред учениците.
11.Изпълнение на графиците за провеждане на обучението по безопасност на движението.
12.Внедряване на доброволческа система за обучение и взаимопомощ на ученици.

Срок: постоянен    Отг. Директор, зам. директор, психолог, педагогически специалисти и непедагогичски персонал

VIII.Взаимодействие с родителската общност и приобщаването и за активно сътрудничество в решаване на училищните проблеми

Цели:
1.Осъществяване на процеса на подготовка, обучение и възпитание на учениците във взаимодействие и сътрудничество с родителите им.
2.Прилагане на модели на поведение, основани на идеите и принципите на гражданското образование.
3.Спазване на единни педагогични изисквания за поведение и успеваемост.
4.Изграждане на прецизна система от взаимовръзки и обратна информация за поведението и успеваемостта на учениците.
5.Развиване на ефективна система от действия за преодоляване на проблема с безпричинните отсъствия.
Дейности:
1. Развиване на способностите и нагласите за конструктивно решаване на проблемни ситуации.
2.Повишаване на уменията на учителите за работа с родители.
3.Изграждане на съдържателен и многообразен учебно-възпитателен процес.
4.Усъвършенстване на системата на електронния дневник с цел предоставяне на възможност родителите да се информират в реално време за децата си.
5.Изпълнение на ПДУ за ограничаване на безпричинните отсъствия.
6.Стриктно спазване графика за консултации и приемното време.
7.Планиране на съвместни дейности с родителите.
8.Педагогическата колегия периодично и своевременно да предоставя информация на родителите:
-за успеха и развитието на учениците в образователно-възпитателния процес;
-за спазването на училищната дисциплина;
-за уменията на децата за общуване с учениците и учителите;
-за интегрирането им в училищната среда;
-за посещаемостта на учебните часове от учениците;
-за отсъствията на ученика от учебни часове,
-при започване процедура за налагане на наказание;
-за възможностите и формите за допълнителна работа с ученика с оглед максимално развитие на заложбите му, както и за възможностите за оказване на педагогическа и психологическа подкрепа от специалист, когато това се налага;
9.Училището да предоставя възможност и да оказва необходимото съдействие на родителите за:
-среща с класния ръководител и преподавателите по предмети в определеното приемно време или в друго удобно за двете страни време;
-участие в родителските срещи;
-изразяване на мнение и предложения за развитие на училището;
-присъствие и при желание от тяхна страна да бъдат изслушани, когато се решават въпроси, които засягат права и интереси на детето им;
-участие в училищното настоятелство и обществен съвет,в УКС за преодоляване на тормоза в училище и др.
-консултиране по въпроси, свързани с възпитанието на децата и учениците от специалист;
-осигуряване на посещаемостта на ученика в училище;
-запознаване срещу подпис с училищния учебен план,с правилника за дейността на училището при записване на ученика;
-явяване в училището, когато важни причини налагат това и бъдат поканени от класния ръководител или директора;
-намиране на нови форми за общуване;
-правата на родителя в процедурата по налагане на наказание;
-присъствие на родител при изслушване на ученик с право да изрази мнение при налагане на наказания на ученик

Срок: постоянен    Отг. Директор, зам. директор, Комисия, пед.специалисти

Очаквани резултати:
Разширяването на ролята на училищното настоятелство, Обществения съвет  и активното включване на родителите във възпитателния процес.

IX. Осигуряване на широк спектър от извънкласни форми за свободното време на учениците и създаване на условия за тяхната публична изява, инициатива и творчество
Цели:
1.Създаване на условия за активна извънкласна дейност с учениците.
2.Усъвършенстване и представяне на добри педагогически практики за работа с децата.
3.Привличане и мотивиране на учениците за участие в извънкласни дейности.
4.Популяризиране постиженията на учениците и учителите.
Дейности:
1. Осъществяване на оптимално ниво на вътрешна мотивация у учениците чрез съдържателна учебно-възпитателна работа, свързана с училищни и извънучилищни мероприятия и дейности:
1.1.Състезания, екскурзии с учебно-възпитателна цел, участие в олимпиади, изложби, спортни форуми;
1.2.Отбелязване на тържествени събития и ритуали от националния и религиозния календар;
1.3.Участие в обявени регионални, национални и международни конкурси и състезания.
2.Осъществяване на извънкласни и извънучилищни дейности, които спомагат за по-добрата организация на свободното време и са насочени към развитие на творческия потенциал на учениците.
3.Оптимизиране работата на ученическия училищен съвет.
4.Активно съдействие и подпомагане инициативите на учениците от педагогическата колегия.
5.Избор на иновативни и съдържателни форми за представяне на резултатите от работата с децата пред родителите.
6.Информиране и стимулиране на учениците да участват в конкурси, състезания, олимпиади.
7.Осъществяване на активно взаимодействие с културните институти и творчески организации като форма за развитие и изява на интересите и възможностите на учениците.
8.Осигуряване на възможности за развитие на интересите и способностите на учениците чрез обучение извън задължителното учебно време и ангажиране на свободното им време за:
• Здравно образование - развитие на училищната политика към комплексно здравно образование, включващо всички възрастови групи и класове, ориентирано към превенция на тютюнопушенето, злоупотребата с алкохол и наркотици и насочено към развитие и подкрепа на здравословен начин на живот;
•Гражданско образование - усвояването на базисни умения за разбиране и стратегии на отговорно поведение в гражданското общество. Противопоставяне на насилието в училище;
•Развиване на творческите способности и интереси;
•Професионално ориентиране - подготовка на подрастващите за самостоятелен и информиран избор на професия/ кариерно развитие /
•Участие в национални и международни програми и проекти;
Срок: постоянен    Отг. Директор, зам. директор, Комисия


X. Подобряване и естетизиране на материалната база на училището. Финансиране
Цели:
1.Подобряване състоянието на външната и вътрешната среда.
2.Естетизация на училищната и околната среда. 
Дейности:
A.Подобрения във външната среда:
1.Подобряване състоянието на външната среда. Планиране, реализация, поддръжка.
2.Подобряване на откритата спортна база.
3.Оформяне на училищния двор.
4. Дългосрочно планиране на дейности за подобряване на средата, в която се работи - кабинети, класни стаи.
5. Промяна облика на класните стаи в училището. Всеки учител с помощта на училищното ръководство, реализира дейности за подобряване на интериора на работната среда.
 Б. Подобряване на ИКТ инфраструктурата
1.Активно участие в електронната свързаност на българските училища.
2.Поддържане на изградената надеждна и гъвкава ИКТ инфраструктура с цел обезпечаване и повишаване на ефективността на учебния процес и управлението на административната дейност.

ФИНАНСОВО  ОСИГУРЯВАНЕ  НА  ИЗПЪЛНЕНИЕТО  НА  СТРАТЕГИЯТА
Финансовите ресурси ще бъдат насочени към постигане на целите на училищната образователна политика. През четиригодишния период по изпълнение на стратегията ще разчитаме на поетапното увеличение на средствата за образование. Увеличението на финансовите средства вероятно ще бъде съпроводено с усилване на фокуса върху резултатите и подобряване на ефективността за използване на ресурсите и обвързване финансирането на училището с постигането на целите и задачите за качествено образование, с включване на повече фактори, определящи различия в разходите на един ученик, във формулата за разпределение на средствата;
елементи, като качество на обучението, посещаемост и брой на завършилите ученици, в модела на разпределение на средствата в системата.
Извън единните разходни стандарти можем да разчитаме на средства за :
-учебници и учебни помагала;
-капиталови разходи;
-спорт;
-добавка за подобряване на материално-техническата база на училищата за учениците в дневна форма на обучение и учениците в ГЦОУД
-средствата по национални програми за развитие на образованието и извънкласни форми;
- всички други целеви средства, за които има отделно регламентиран ред и условия за разпределение.
Средствата за СБКО и квалификация на учителите  са включени в единните разходни стандарти.
Заплащането на труда на учителите и служителите в училището ще се извършва съгласно вътрешните правила за работна заплата.
Нашите усилия ще бъдат насочени към:
· Подобряване на механизмите за контрол, отчетност и отговорност при
            управлението на финансовите ресурси на ниво училище;
· Повишаване на капацитета ни за оползотворяване на средства от Европейския
съюз. Ефективно и прозрачно използване на средствата по национални и европейски програми, което означава усвояване на ресурсите по предназначение, за добре планирани проекти с истинска европейска добавена стойност и по-добро постигане на целите като цяло. 
· Създаване на условия за повишаване притока на публични и частни средства към училището. Осигуряване на условия за родителско и гражданско участие в управленската и финансовата дейност на училището.
· Насърчаване осигуряването на допълнителен финансов ресурс в училището чрез съвместни дейности с училищното настоятелство.
Срокът за изпълнение на тази стратегия е краят на  2024 год.
Стратегията се актуализира в началото на всяка учебна година, както и в случай на значителни промени в организацията на работа в училището или на нормативната база на средното образование.
На основата на тази стратегия всяка година се изработва годишен план за дейностите с конкретни срокове и отговорници.

ФИНАНСОВО ОСИГУРЯВАНЕ НА ИЗПЪЛНЕНИЕТО НА СТРАТЕГИЯТА :


	

	Стратегически цели
	Източник на финансиране

	1.
	Изработване и утвърждаване концепция за провеждане на  образователния процес-учебни планове и програми, Етичен кодекс, МО и комисии, план- прием, целодневно обучение
	Делегиран бюджет
500лв.
Срок: 15 септември – за всяка учебна година

	2.
	Наличие на психолог и педагогически съветник
	Средства от МОН за училищата, в които се обучават деца и ученици от уязвимите групи 
45 000лв.
Срок: постоянен


	3.
	Наличие на медиатор и охрана от ромски произходи педагогически съветник
	Делегиран бюджет
40 000лв.

Срок: постоянен


	4.
	Достъп до интернет и монтиране на мултимедиен продукт в 6 стаи и 1 кабинет
	Делегиран бюджет, дарения
10 000лв.
Срок: 2022г.


	5.
	Подмяна на старата дограма на всички учебни стаи на вторият етаж за по-добра енергийна ефективност
	Делегиран бюджет
10 000лв.
Срок: 2022г.



	6.
	Обследване и подобряване на ел. осветлението в училищната библиотека, парното помещение, столовата и външната страна на физкултурния салон
	Делегиран бюджет
1 000лв.
Срок: 2022г.


	7.
	Инспектиране и подобряване на ел. осветление, с цел енергийна ефективност, във всички стаи и 2 кабинета 
	Делегиран бюджет
3 000лв.
Срок: 2023г.



	8.
	Подмяна на ламината във всички учебни стаи
	Делегиран бюджет
10 000лв.
Срок: 2022 и 2023г.


	9.
	Използване и абонамент на сайта Уча се 
	Делегиран бюджет
700лв.
Срок: учебна 2022/2023 и учебна 2023/2024г.


	10.
	Облагородяване на дворното пространство и създаване на „ зелен кът за учене“
	Делегиран бюджет, европейски проекти и национални програми
5 000лв.
Срок: 2021 - 2024г.



	 11.
	Използване и абонамент за mozaBook Classroom
	Делегиран бюджет, европейски проекти и национални програми
800лв.
Срок: учебна 2022/2023 и учебна 2023/2024г.



	12.
	Изграждане на спортна площадка
	От бюджета на община Тунджа
50 000лв.
Срок: 2022г.


	13.
	Участия в спортни състезания, фолклорни празници и фестивали, организиране на изложби на училищно, общинско и областно ниво, 
	Делегиран бюджет
1 000лв.
Срок: учебна 2022/2023 и учебна 2023/2024г.



	14.
	Образователни екскурзии – награди за деца и ученици
	Делегиран бюджет, европейски проекти и национални програми
2 000лв.
Срок: 2021 - 2024г.



	15.
	Организиране и участие в инициативи насочени към превенция за предотвратяване на агресията и тормоза в училище
	Делегиран бюджет, европейски проекти и национални програми
500лв.
Срок: 2021 - 2024г.


	16.

	Обогатяване на помещенията и зоните за приобщаващо и подкрепящо образование
	Делегиран бюджет, европейски проекти и национални програми
2 000лв.
Срок: 2021 - 2024г.


	17.
	Създаване и обогатяване на училищна библиотека
	Делегиран бюджет, европейски проекти и национални програми
500лв
Срок: 2021 - 2024г.


	18.
	Създаване на интересни и атрактивни занимания по интереси с цел задържане на учениците в училище и повишаване на интереса им към учебния труд
	Делегиран бюджет, европейски проекти и национални програми
2 400лв.
Срок: 2021 - 2024г.




Стратегията се актуализира в началото на всяка учебна година, както и при случаи на промени на организацията на работа в училище или на нормативната база.
Въз основа на Стратегията се изработва Годишния план на дейностите на училището за всяка учебна година.
            Със Стратегията за развитие на училището се запознават всички учители, служители, ученици, родители, финансиращият орган на училището и РУО.

